cyanic-selkie/wikianc huggingface dataset:
იულია სპირიდონოვა
ბიოგრაფია
პირველად, როგორც მწერალი 1995 წელს აღიარეს, როდესაც მისმა პირველმა მოკლე მოთხრობამ „საწოვარა“-მ მოიგო იუნესკოს ყოველწლიური ჯილდო. მისი მოთხრობა ინგლისურ და ფრანგულ მოკლე მოთხრობათა ანთოლოგიებში შევიდა. 1996 წელს იგი მიუნხენში, სტუდენტური კინოფესტივალის ჟიურიში მონაწილეობისთვის მიიწვიეს. 2006 წელს, მისმა პირველმა რომანმა „My Sweet Pathwalker“ მოიგო უდიდესი წლიური საბავშვო წიგნის ხელნაწერთა კონკურსი, რომელსაც მართავს ბულგარეთის მწერალთა ასოციაცია. 2007 წელს, რუსეთის პრეზიდენტის ადმინისტრაციამ სპირიდონოვა მოიწვია, როგორც ბულგარეთის წარმომადგენელი საერთაშორისო წიგნის ბაზრობაზე „БиблиОбраз“. 2008 წელს იულიას საბავშვო ზღაპარმა „Scabby Frog“-მა, რომელიც გაფორმებული იყო საერთაშორისოდ აღიარებული მხატვრის ივან განჩევის ილუსტრაციებით, დადებითი შეფასება მიიღო ჰააგის საერთაშორისო წიგნების ბაზრობაზე. 2010 წელს, ბულგარეთის განათლებისა და მეცნიერების სამინისტრომ იულია სპირიდონოვა მისი დამსახურებისთვის სპეციალური ჯილდოთი დააჯილდოვა, ახალგაზრდა თაობის სულიერი კულტურის განვითარებისთვის. 2011 წელს, „I Read“ საიტის მიერ წარმოებული კვლევის მიხედვით დადგინდა, რომ იულია სპირდონავას წიგნები ყველაზე ხშირად მოთხოვნადია.
იულია სპირიდონოვა ასევე ცნობილია თავისი სცენარისტობით, რომელმაც 400-ზე მეტი სცენარი დაწერა ბულგარეთის ეროვნული მაუწყებლისთვის. არის რამდენიმე სატელევიზიო შოუს, ბავშვებისა და მოზარდებისათვის გათვლილი სერიალის შემქმნელი და ავტორი.
იგი ბულგარეთის მწერალთა ასოციაციის წევრია.
სქოლიო
კატეგორია:ბულგარელი მწერლები კატეგორია:ბულგარელი სცენარისტები
ბაბიჩი (მუკაჩევოს რაიონი)
ბაბიჩი (Бабичі) — სოფელი უკრაინაში. მდებარეობს ზაკარპატიის ოლქის მუკაჩევოს რაიონში. 2013 წელს სოფლის მოსახლეობა 962 კაცს შეადგენდა.
რესურსები ინტერნეტში
კატეგორია:მუკაჩევოს რაიონის სოფლები
ექსტერიერი (სასოფლო-სამეურნეო ცხოველისა)
სასოფლო-სამეურნეო ცხოველის ექსტერიერი (Exterieur, Exterior — გარეგანი, გარეგნული) — ცხოველის გარეგნობა და სხეულის აგებულება. სასოფლო-სამეურნეო ცხოველის შეფასება ექსტერიერის მიხედვით ცნობილია უძველესი დროიდან. პროდუქტიულობის მხრივ სხვადასხვამიმართლების ცხოველთა ექსტერიერის სახეობა დაკავშირებულია ცხოველის ანატომიურ, ფიზიოლოგიურ, ნერვულ-ჰუმორულ და სხვა კონსტიტუციურ თავისებურებებთან. ექსტერიერი კონსტიტუციის გარეგანი გამოხატულებაა, ამიტომ მას დიდი მნიშვნელობა აქვს საშენედ ცხოველის შერჩევისას. ცხოველის ექსტერიერს აფასებენ თვალზომით (თვალზომით შეფასება) და განაზომებით. ამისათვის იყენებენ საზომ ჯოხს, ფარგალს და ბაფთას (იხ. ცხოველის გაზომვა). ექსტერიერის მიხედვით მსჯელობენ ცხოველის პროდუქტიულობის მიმართულებაზე, ჯიშზე, განვითარების დონეზე, სქესზე (სქესობრივი დიმორფიზმი), ექსტერიერული მანკის არსებობაზე ან არარსებობაზე და კონსტიტუციური დასუსტების ნიშნებზე. ცხოველის საშენე შერჩევისას საჭიროა მისი კომპლექსური შეფასება ექსტერიულ-კონსტიტუციური თავისებურებების, პროდუქტიულობის, წარმოშობისა და შთამომავლობის ხარისხის მიხედვით.
ლიტერატურა
კატეგორია:მეცხოველეობა
სან-ბერნარდო-დელ-ვიენტო
სან-ბერნარდო-დელ-ვიენტო (San Bernardo del Viento) — ქალაქი და მუნიციპალიტეტი კოლუმბიაში, კორდობის დეპარტამენტში.
2005 წლის მონაცემებით, მოსახლეობა 31.455 ადამიანს შეადგენდა. ფართობი 321 კმ²-ია.
რესურსები ინტერნეტში
კატეგორია:კორდობის დეპარტამენტის მუნიციპალიტეტები და ქალაქები
ოკონგატეს რაიონი
ოკონგატეს რაიონი (Distrito de Ocongate) — რაიონი პერუში, კუსკოს რეგიონის კისპიკანჩის პროვინციაში. მდებარეობს ზღვის დონიდან 3 533 მეტრზე. 2007 წლის მონაცემებით, მოსახლეობა 13 872 ადამიანს შეადგენდა, სიმჭიდროვე 15 ადამიანი კმ²-ზე. ფართობი 952.66 კმ²-ია.
რესურსები ინტერნეტში
კატეგორია:კუსკოს რეგიონის რაიონები კატეგორია:კისპიკანჩის პროვინციის რაიონები
დაბახანა (სახელოსნო)
დაბახანა, დაბაღხანა — ტყავის დასამუშავებელი სახელოსნო, სადაც ამუშავებდნენ საქონლის ტყავს (წმენდდნენ, თრიმლავდნენ, ბალანს აცლიდნენ, აშრობდნენ, არბილებდნენ, პოხავდნენ, ღებავდნენ და სხვ.). ტყავის გამომყვან მოხელეს დაბაღი ერქვა. ტყავის გამოსაყვანად დაბახანებში იხმარებოდა სხვადასხვა მასალა: ნაცარი, კირი, შაბი, მარილი, ფქვილი, ქატო, წაქა, მუხის ქერქი (ბოლო წლებში — ნატრიუმი და სხვ.), ხელსაწყო-იარაღთაგან — დემური (რკინის მოხრილი დანა), ვარაჩო (ტყავის გასაჭიმი ხის ნაჭერი), მაჯაგანი (ტყავის მოსაქნელი რკინა), კირის აბაზანა, თაღარი, საზელი იასარორმო და სხვ. დაბახანებს აწყობდნენ ქალაქის გარეუბნებში, მდინარის ნაპირას, ორსართულიან შენობაში. პირველ სართულზე სახელოსნო იყო, მეორეზე — საწყობი. დაბახანაში გამოყვანილი ტყავეული ბარდებოდა ტყავის სახელოსნოებსა და გამსაღებელ პუნქტებს (დუქნებს). დაბახანები იყო თბილისსა (ლეღვთახევი) და საქართველოს სხვა ქალაქებში.
ლიტერატურა
კატეგორია:თბილისის ისტორია
ცოლერნალბის რაიონი
ცოლერნალბის რაიონი (Zollernalbkreis) — რაიონი გერმანიაში. რაიონის ცენტრი — ქალაქი ბალინგენი. რაიონი შედის ბადენ-ვიურტემბერგის ფედერალურ მხარეში. ექვემდებარება ტიუბინგენის ადმინისტრაციულ ოლქს. იკავებს 917,72 კვ. კმ. ფართობს. მოსახლეობა შეადგენს 192 505 ადამიანს. მოსახლეობის სიმჭიდროვე — 210 ადამიანი/კვ.კმ-ზე. რაიონის ოფიციალური კოდი — 08 4 17.
რესურსები ინტერნეტში
კატეგორია:ბადენ-ვიურტემბერგის რაიონები
ბოლცმანის პრინციპი
ბოლცმანის პრინციპი ამყარებს კავშირს ფიზიკური სისტემის S ენტროპიასა და მისი მდგომარეობის W თერმოდინამიკურ ალბათობას შორის: S=klnW, სადაც k ბოლცმანის მუდმივაა. შემოიღო ლუდვიგ ბოლცმანმა (1872).
ლიტერატურა
კატეგორია:კონცეფციები ფიზიკაში კატეგორია:თერმოდინამიკური ენტროპია
ლივონიის ჯვაროსნული ლაშქრობა
ლივონიის ჯვაროსნული ლაშქრობა – ქრისტიანობის გამავრცელებელი კამპანია. ის მიზნად ისახავდა თანამედროვე ლიეტუვაში, ლატვიასა და ესტონეთში პაპის მიერ სანქცირებული ჩრდილოეთ ჯვაროსნული ლაშქრობების დროს ქრისტიანობის გავრცელებას. მიწები ბალტიის ზღვის აღმოსავლეთ სანაპიროებზე იყო ევროპის ბოლო კუთხეები, რომლებიც გაქრისტიანდა. 1207 წლის 2 თებერვალს დაპყრობილ ტერიტორიებზე შეიქმნა საეკლესიო სახელმწიფო სახელწოდებით ტერა მარიანა, როგორც საღვთო რომის იმპერიის სამთავრო და რომის პაპმა ინოკენტი III-მ 1215 წელს გამოაცხადა ის, როგორც წმინდა საყდრის სუბიექტი. ჯვაროსნული ლაშქრობის წარმატების შემდეგ, უილიამ მოდენელმა, გერმანიისა და დანიის მიერ დაპყრობილი ტერიტორია ექვს ფეოდალურ სამთავროდ დაყო.
ომები ლივისა და ლატგალიელების წინააღმდეგ (1198–1209)
მინი|გერმანიის დაპყრობები მინი|ტერა მარიანა 1260 წელს. ქრისტიანობა ლატვიაში გავრცელდა დაახლოებით მე -7 საუკუნეში შვედების მიერ, ხოლო შემდეგ მე -11 საუკუნეში დანიელების მიერ. წმიდა მეინჰარდ სეგებერგული 1184 წელს ჩავიდა იკილეში, წარმართული ლივონიელების მოქცევის მისიით და 1186 წელს აკურთხეს ეკსკიულის ეპისკოპოსად. ძირძველი ლივონელები (Līvi), რომლებიც ხარკს უხდიდნენ პოლოცკის აღმოსავლეთ სლავურ სამთავროს და ხშირად იყვნენ მათი სამხრეთელი მეზობლების სემიგალიელების თავდასხმის ქვეშ, თავდაპირველად გერმანელებს (საქსონებს) სასარგებლო მოკავშირეებად თვლიდნენ. პირველი ცნობილი ლივონიელი, რომელიც რელიგიური გახდა, იყო მათი ლიდერი ტურაიდას კაპო, რომელიც მონათლეს დაახლოებით 1189 წელს. რომის პაპმა ცელესტინ III-მ მოითხოვა ჯვაროსნული ლაშქრობა წარმართთა წინააღმდეგ ჩრდილოეთ ევროპაში 1193 წელს. როდესაც მოქცევის მშვიდობიანმა საშუალებებმა შედეგი ვერ გამოიღო, მოუთმენელმა მეინჰარდმა შეთქმულება მოაწყო ლივონიელების იძულებით რელიგიურად გახდაზე, მაგრამ ეს გეგმა ვერ განხორციელდა. იგი გარდაიცვალა 1196 წელს და ვერ შეძლო მისიის შესრულება. მისი დანიშნული შემცვლელი, ჰანოვერის ეპისკოპოსი ბერტოლდი, ლოკუმის ცისტერციანელი აბატი, ჯვაროსანთა დიდი შემადგენლობით ჩამოვიდა 1198 წელს. ცოტა ხნის შემდეგ ბერტოლდს ალყა შემოარტყეს და მოკლეს, ხოლო მისმა ძალებმა დაამარცხეს ლივონელები. ბერტოლდის დამარცხების შურისძიების მიზნით, რომის პაპმა ინოკენტი III გამოუშვა ბრძანება, რითაც გამოცხადდა ჯვაროსნული ლაშქრობა ლივონიელთა წინააღმდეგ. 1199 წელს ეპისკოპოსად კურთხებული ალბრეხტ ფონ ბუქსტოვენი შემდეგ წელს ჩამოვიდა დიდი ძალებით და გაამყარა რიგა.
გერმანელთა ძალაუფლების გამკაცრებისთანავე, ლივონიელები და მათი მონათლული უფროსი ამბოხდნენ ჯვაროსნების წინააღმდეგ. კაუპოს ძალები დამარცხდნენ ტურაიდაში 1206 წელს და ლივონიელებმა რელიგია მიიღეს. შემდგომში კაუპო ჯვაროსანთა მოკავშირედ დარჩა 1217 წლამდე. 1208 წლისთვის ალბერტის ენერგიული კამპანიის შედეგად აღებული იქნა საულასპილსის (ჰოლმის), კოკნესეს (კოკენჰუსენი) და სოლპილსის სასახლის (სელბურგი) დაუგავას მნიშვნელოვანი სავაჭრო პუნქტები. იმავე წელს ლათგალიის ქვეყნების მმართველებმა ტალავამ, სატკელემ და აუტინმა სამხედრო კავშირები დაამყარეს ორდთან და დაიწყო მშენებლობა როგორც კისის ციხეზე, ასევე ქვის კოკნესის ციხესიმაგრეზე, სადაც მდინარეები დაუგავა და პარსე ხვდებიან. 1209 წელს ალბერტმა, ორდენის ძალების მეთაურობით, აიღო ლაგალიის სამთავროს დედაქალაქ იერსიკა და მმართველ ვისვალდისის ცოლი ტყვედ აიყვანა. ვისვალდისი იძულებული გახდა ალბერტისათვის გადაეცა მისი სამეფო რიგის არქიეპისკოპოსისთვის გრანტის სახით. ესტონელებთან და რუსებთან ომებში დასუსტებული ტალავა 1214 წელს რიგის არქიეპისკოპოსის ვასალური სახელმწიფო გახდა, ხოლო 1224 წელს საბოლოოდ გაიყო არქიეპისკოპოსსა და ორდენს შორის.
შედეგები
1227 წელს ლივონიელბმა დაიპყრეს დანიის ყველა ტერიტორია ჩრდილოეთ ესტონეთში. საულის ბრძოლის შემდეგ ორდენი "ლივონიის ხმლის ძმები" გადარჩენილ წევრებს შეუერთდნენ პრუსიის ტევტონთა ორდენში 1237 წელს და გახდა ჯგუფი ცნობილი როგორც ლივონიური ორდენი. 1238 წლის 7 ივნისს, სტენსბის ხელშეკრულებით, ტევტონელმა რაინდებმა დაუბრუნეს ესტონეთის საჰერცოგო ვალდემარ II- ს, სანამ 1346 წელს, წმინდა გიორგის ღამის აჯანყების შემდეგ, მიწები გაიყიდებოდა და გახდებოდა ორდენშტატის ნაწილი.
სქოლიო
კატეგორია:ლივონიის ჯვაროსნული ლაშქრობა კატეგორია:ქრისტიანობის ისტორია
ალფაფარა
ალფაფარა  — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის კომტატის კომარკის შემადგენლობაში. ფართობი — 19,78 კმ². მოსახლეობა — 406 კაცი (2020 წ.).
სქოლიო
კატეგორია:ალიკანტეს მუნიციპალიტეტები
დავით არაბული
დავით არაბული (დ. უცნობია) — ქართველი სპორტსმენი (მკლავჭიდი), ახალგაზრდებს შორის მსოფლიოს და ევროპის ჩემპიონატების ვერცხლის პრიზიორი (მარცხენა, 2017, +90კგ).
რესურსები ინტერნეტში
კატეგორია:პიროვნებები გაურკვეველი დაბადების თარიღით კატეგორია:ქართველი მკლავჭიდელები
ცარსკოე-სელოს რკინიგზის ხიდი
ცარსკოე-სელოს რკინიგზის ხიდი (Царскосельский железнодорожный мост) — სარკინიგზო ხიდების ჯგუფი შემოვლით არხზე, სანქტ-პეტერბურგში. არის რუსეთი პირველი რკინიგზის ხიდი. გაყვანილია ოქტომბრის რკინიგზის ვიტებსკის ხაზზე.
ისტორია
ადრე, 1836 წლიდან, რკინიგზის ხაზს ერქვა ცარსკოე-სელოს ხაზი, რადგან მიემართებოდა ცარსკოე-სელოში (ამჟამად ქალაქი პუშკინი). ეს იყო რუსეთში პირველი რკინიგზა. სახელწოდება ცარსკოე-სელოს რკინიგზის ხიდი ცნობილია 1857 წლიდან.
ქვის საყრდენებზე პირველი ხის ხიდის მშენებლობა დაიწყეს 1836 წლის 25 აგვისტოს. მისი მშენებლობა დასრულდა 1837 წლისათვის. იგი იყო ხის, თაღოვანი და ორმაგი გზით, ხიდის მალი იყო 24,5 მეტრი.
ამჟამად მოქმედი მეტალის ხიდების მშენებლბა რკინიგზის ხაზების რეკონსტრუქციის ფარგლებში დაიწყო 1900 წელს და გრძელდებოდა 1904 წლამდე.
დღევანდელ დღემდე ხიდი შემონახულია პირვანდელი სახით, რაიმე მნიშვნელოვანი ცვლილების გარეშე.
კონსტრუქცია
ხიდი შედგება ორი გადასარბენისაგან: სამხრეთ-დასავლეთისა ერთი გზა, ხოლო ჩრდილო-აღმოსავლეთისა სამი გზა. მისი საყრდენები მოპირკეთებულია უხეში ქვით. ხიდების რაიონში შემოვლითი არხი ღრმავდება.
რესურსები ინტერნეტში
კატეგორია:რუსეთის კულტურული მემკვიდრეობის ძეგლები სანქტ-პეტერბურგში
სან-კარლოსი (კორდობა)
სან-კარლოსი (San Carlos) — ქალაქი და მუნიციპალიტეტი კოლუმბიაში, კორდობის დეპარტამენტში.
2005 წლის მონაცემებით, მოსახლეობა 23.762 ადამიანს შეადგენდა. ფართობი 505 კმ²-ია.
რესურსები ინტერნეტში
კატეგორია:კორდობის დეპარტამენტის მუნიციპალიტეტები და ქალაქები
ბოგომილა
ბოგომილა (Богомила) — სოფელი ჩრდილოეთ მაკედონიაში, ჩაშკის თემში (ვარდარის რეგიონი). მდებარეობს ზღვის დონიდან 499 მეტრზე. 2002 წლის მონაცემებით, მოსახლეობა 476 ადამიანს შეადგენდა.
სქოლიო
კატეგორია:ჩაშკის თემის სოფლები
პისუკიის რაიონი
პისუკიის რაიონი (Distrito de Pisuquia) — რაიონი პერუში, ამასონასის რეგიონის ლუიის პროვინციაში. მდებარეობს ზღვის დონიდან 2.000 მეტრზე. 2007 წლის მონაცემებით, მოსახლეობა 5 432 ადამიანს შეადგენდა, სიმჭიდროვე 17.72 ადამიანი კმ²-ზე. ფართობი 306.5 კმ²-ია.
რესურსები ინტერნეტში
კატეგორია:ამასონასის რეგიონის რაიონები კატეგორია:ლუიის პროვინციის რაიონები
ექსტერიერი (მრავალმნიშვნელოვანი)
ექსტერიერი (Exterieur, Exterior — გარეგანი, გარეგნული) შეიძლება აღნიშნავდეს:
გიგანტი ჰეისტეკსი
მარტინ ოსტინ რუანე ან გიგანტი ჰეისტეკსი (Giant Haystacks; დ. 10 ოქტომბერი, 1946 — გ. 29 ნოემბერი, 1998) — ინგლისელი პროფესიონალი რესლერი. ჭიდაობდა მთელ მსოფლიოში. იგი ცნობილი იყო თავისი დიდი ფიზიკური მონაცემებით, მისი სიმაღლე — 2,11 სმ, ხოლო წონა — 311 კგ-ს აღწევდა. დაიბადა ლონდონის ერთ-ერთ რაიონში — კამბერუელში. ბავშვი 6,5 კილო დაიბადა. მისი მშობლები ირლანდიის მეიოს საგრაფოდან იყვნენ. 1949 წელს, როდესაც იგი 3 წლისა იყო, მშობლებთან ერთად საცხოვრებლად ლონდონიდან დიდ მანჩესტერში — ბროტონში გადავიდა, რომელიც მის სახლად იქცა. იგი შავ მუშად და ღამის კლუბის მუშაკად მუშაობდა, მანამ სანამ მეგობარმა არ შესთავაზა ბედი ეცადა პროფესიონალურ რესლინგში. რუანემ რესლინგი 1967 წელს დაიწყო და საწყის ეტაპზე დამოუკიდებელი WFGB-სთვის გამოდიოდა როგორც ლიუკ მაკმასტერსი (მოგვიანებით არაკორექტულად გამოაცხადა როგორც თავისი ოფიციალური სახელი). 1970-იან წლებში მუშაობდა Wrestling Enterprises-ში. 1996 წელს შედგა მისი დებიუტი World Championship Wrestling-ში, ლოხ ნესის სახელით. იყო The Dungeon of Doom-ს წევრი, მტრობდა ჰალკ ჰოგანთან, თუმცა, მტრობა მათ შორის ხანმოკლე აღმოჩნდა, რადგან რუანეს კიბოს დიაგნოზი დაუსვეს, რის გამოც იგი ინგლისში დაბრუნდა. იგი ჭიდაობდა კალგარიში, ალბერტაში, სტუ ჰარტის Stampede Wrestling-ის ფარგლებში, ლოხ ნესის მონსტრის სახელით. იგი აგრეთვე, რეგულარულად მუშაობდა გერმანიასა და ავსტრიაში Catch Wrestling Association-ში, გაიმარჯვა რამდენიმე შეჯიბრებაში. 1981 წელს იგი გამოჩნდა ფილმში „ბრძოლა ცეცხლისთვის“, ხოლო 1984 წელს ფილმში „მომიკითხეთ ბროდ-სტრიტი“, რომლის სცენარის ავტორი იყო პოლ მაკარტნი, რომელიც ამასთან, გიგანტ ჰეისტეკსის თაყვანისმცემელიც იყო.
სქოლიო
კატეგორია:ინგლისელი პროფესიონალი რესლერები კატეგორია:დაბადებული 10 ოქტომბერი კატეგორია:დაბადებული 1946 კატეგორია:გარდაცვლილი 29 ნოემბერი კატეგორია:გარდაცვლილი 1998
აზერბაიჯანის შინაგანი ჯარები
კანონით გათვალისწინებული ვალდებულებები არის ერთ-ერთი აზერბაიჯანის შინაგან საქმეთა სამინისტროს ერთიანი სისტემის მნიშვნელოვანი ნაწილი.
ისტორია
შინაგანი ჯარები შეიქმნა 1991 წელს აზერბაიჯანის რესპუბლიკის პრეზიდენტის ბრძანებულებით. 12 მარტი, 1995 წლის 9 მარტის პრეზიდენტის განკარგულებით განისაზღვრება, როგორც  „შინაგანი ჯარების დღე“, შიდა ჯარების ძირითადი პრინციპები, ფუნქციები და მოვალეობები განისაზღვრება 1994 წლის შინაგანი ჯარების სტატუსის შესახებ კანონით.
2013 წლიდან აზერბაიჯანის შინაგანი ჯარების მეთაურია შაჰინ მამედოვი.
შინაგანი ჯარების ვალდებულებები
შინაგანი ჯარების სხვა მოვალეობები შეიძლება იყოს დელეგირებული მხოლოდ კანონით. შიდა ჯარის მეთაური პირდაპირ ემორჩილება შინაგან საქმეთა მინისტრსა და მის მოადგილეს.
სასწავლო პოლკი
სასწავლო პოლკი მოქმედებს 2003 წლიდან შიდა ჯარების სასწავლო ცენტრის ბაზაზე. საგანმანათლებლო სისტემა იყენებს ნატო ს სტანდარტებს. კურსის მიზანია პროფესიული, სამხედრო და ფიზიკური უნარ-ჩვევების, სასწავლო მეთაურებისა და ქვედანაყოფების კვალიფიკაციის ამაღლება. პოლკში ტარდება სამი სასწავლო ტიპის კურსები -  ნახევარწლიანი სასწავლო კურსები, ოფიცრებისა და კონტინგენტის კვარტალური კვალიფიკაციის კურსები და ყოველთვიური კურსები აკადემიაში. სასწავლო წვრთნებში მონაწილეობა მიიღო დაახლოებით 930-მდე სამხედრო მოსამსახურემ.
შინაგანი ჯარების უმაღლესი სამხედრო სკოლა
აზერბაიჯანის შინაგანი ჯარების უმაღლესი სამხედრო სკოლა დაარსდა 2011 წლის 25 თებერვლის პრეზიდენტის ბრძანებულების შესაბამისად, შინაგანი ჯარების პროფესიული სამხედრო სკოლის საფუძველზე. სამხედრო სკოლის დადგენილება 2012 წელს პრეზიდენტის ბრძანებულებით დადასტურდა.
შინაგანი ჯარების უმაღლესი სამხედრო სკოლა მდებარეობს ბაქოში და მას ხელმძღვანელობს ილქარ მამედოვი.
სამხედრო სკოლა პასუხობს სპეციალური სამხედრო განათლების კადრების მომზადებაზე, სამხედრო მოსამსახურეების სპეციალობების სრულყოფასა და სამეცნიერო კვლევითი სამუშაოების ჩატარებაზე. სწავლების ხანგრძლივობა ოთხი წელია, ხოლო ტრენინგები და საგნები განისაზღვრება ევროპის საკრედიტო ტრანსფერის სისტემის (ECTS) მიერ, რომელიც საზღვარგარეთ სწავლის აკადემიურ აღიარებას უზრუნველყოფს.
უმაღლესი სამხედრო სკოლა კურსდამთავრებულებს აძლევს ორ სპეციალობას, სამხედროსა და სამოქალაქოს. ამავე დროს, კურსდამთავრებულებს ეძლევათ ბაკალავრის ხარისხი და ლეიტენანტის წოდება.
სქოლიო
კატეგორია:აზერბაიჯანი კატეგორია:აზერბაიჯანის შინაგან საქმეთა სამინისტრო
ვეტერინარია
ვეტერინარია (Veterinarius — საქონლის მომვლელი, მკურნალი), — ვეტერინარული მედიცინა, მეცნიერებათა სისტემა, რომელიც შეისწავლის ცხოველთა დაავადებებს, მათი თავიდან აცილებისა და მკურნალობის მეთოდებს, ცხოველთა პროდუქტიულობის გაზრდის საკითხებს, შეიმუშავებს ადამიანის დაცვის ღონისძიებებს ცხოველისა და ადამიანის საერთო დაავადებებისგან.
ისტორია
XIX საუკუნის ბოლოს და XX საუკუნის დასაწყისში სავეტერინარო დაწესებულებების რაოდენობა მკვეთრად გაიზარდა. 1977 წელს გამოუშვეს 150-ზე მეტი დასახელების ვაქცინა (69), ჰიპერიმუნური შრატი და გლობულინი (16). სსრკ-ში ვეტერინარულ სამსახურს ხელმძღვანელობდა სოფლის მეურნეობის სამინისტრო.
დასავლეთის ქვეყნებში ვეტსაქმის ორგანიზაციას სამი ფორმა ჰქონდა: სახელმწიფო და კერძო ვეტმომსახურება და დაზღვევის ვეტსაქმე. მსოფლიოს მეცნიერები გაერთიანებული იყვნენ საერთაშორისო ვეტერინარულ ასოციაციაში.
საქართველო
საქართველოში კარაბადინის სახით შემორჩენილ ქართულ ხელნაწერებში, რომლებიც ძირითადად XVII-XIX საუკუნეებს განეკუთვნება, აღწერილია ცხოველთა სხვადასხვა დაავადება, მათი მკურნალობის მეთოდები და საშუალებები. საქართველოში და მის ფარგლებს გარეთ გამოვლენილი და აღწერილია ცხოველის სამკურნალო 47 ქართული ხელნაწერი წიგნი, რომელთაგან 35 ეხება ცხენის დაავადებათა მკურნალობას. ერთ-ერთი წიგნის ფრაგმენტებში ძაღლის მოშენება, დაგეშვა და მკურნალობაა აღწერილი. 9 ხელნაწერში ფრინველის მოშენება და დაავადების მკურნალობის საკითხები. 2 ხელნაწერი ვეტრეცეპტურაა: ვახტანგ VI-მ, ბაგრატ ბატონიშვილმა, იოანე ბატონიშვილმა და სხვებმა დიდი წვლილი შეიტანეს ცხოველის სამკურნალო ხელნაწერი წიგნების შედგენასა და გავრცელებაში. 1818 წელს ბაგრატ ბატონიშვილმა პეტერბურგში, კერძო სტამბაში, საკუთარი სახსრებით გამოსცა თავისივე ქართულად ნათაგმნი და შეკრებილი წიგნი „სამკურნალო ცხენთა და სხვათა პირუტყვთა“. ეს იყო პირველი ქართული ვეტერინარული წიგნი.
1907 წელს თბილისში დაარსდა ამიერკავკასიაში პირველი ვეტ-ლაბორატორია, რომელმაც საქართველოში მსხვილფეხა საქონლის პასტერელოზი. 1913 წელს აქვე მომზადდა ჯილეხის (ციმბირული წყლული) საწინააღმდეგო „ცენკოვსკის ვაქცინა“. 1918 წელს მ. ფარცვანიძის ინიციატივით ქუთაისში დაარსდა მსხვილფეხა საქონლის ჭირის საწინააღმდეგო სადგური, რომელიც 1919 წელს სოფელ ტაბახმელაში გადმოიტანეს. შემდეგ შეიქმნა საკავშირო დაქვემდებარების საქართველოს ბიოკომბინატი, 1928 წელს თბილისში გაიხსნა სავეტერინარო ტექნიკუმი, 1932 წელს დაარსდა საქართველოს ზოოტექნიკურ-სავეტერინარო ინსტიტუტი.
XX საუკუნის ბოლოსა და XXI საუკუნის დასაწყისში ვეტერინარია საგრძნობლად განვითარდა. 2002 წელს, საქართველოში იყო 639 ვეტ დაწესებულება. იქიდან მოყოლებული, საქართველოში ყოველწლიურად მიმდინარეობდა სასოფლო-სამეურნეო ცხოველთა დიაგნოსტიკური გამოკვლევა, პროფილაქტიკური აცრა, დეჰელმინთიზაცია, სამკურნალო-პროფილაქტიკური დამუშავება, მეცხოველეობის პროდუქტებისა და საკვების ექსპერტიზა.
2005 წლის დეკემბერში მიღებულ იქნა კანონი „სურსათის უვნებლობის და ხარისხის შესახებ“. სოფლის მეურნეობის სამინისტროში შეიქმნა სურსათის უვნებლობის, ვეტერინარიის და მცენარეთა დაცვის სამსახური (ახლანდელი სოფლის მეურნეობის სამინისტროს სურსათის ეროვნული სააგენტო), რასაც მოჰყვა ვეტერინარული რეფორმა. შედეგად ძირეულად შეიცვალა ადრე არსებული ვეტდეპარტამენტის სტრუქტურა. ვეტერინარული მომსახურება ძირითადად გახდა ფასიანი, ცხოველთა დაავადებების მკურნალობა და პროფილაქტიკა ტარდება ცხოველის მეპატრონის ხარჯით.
ლიტერატურა
კატეგორია: ბიოლოგია კატეგორია: ზოოლოგია კატეგორია: მედიცინა კატეგორია: მკურნალობა *
ბაბიჩი (ჩერვონოჰრადის რაიონი)
ბაბიჩი (Бабичі) — სოფელი უკრაინაში. მდებარეობს ლვივის ოლქის ჩერვონოჰრადის რაიონში. 2013 წელს სოფლის მოსახლეობა 710 კაცს შეადგენდა.
რესურსები ინტერნეტში
კატეგორია:ჩერვონოჰრადის რაიონის სოფლები
ალმუდაინა
ალმუდაინა  — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის კომტატის კომარკის შემადგენლობაში. ფართობი — 8,82 კმ². მოსახლეობა — 109 კაცი (2020 წ.).
სქოლიო
კატეგორია:ალიკანტეს მუნიციპალიტეტები
ნიკა ბაჩიაშვილი
ნიკა ბაჩიაშვილი (დ. ახმეტა) — ქართველი სპორტსმენი (ძიუდო), ჭაბუკებს შორის საქართველოს ჩემპიონატია ბრინჯაოს პრიზიორი (2018, 50 კგ), ევროპის ზაფხულის XV ახალგაზრდული ოლიმპიური ფესტივალის გამარჯვებული (2019, ბაქო, აზერბაიჯანი, 50 კგ).
რესურსები ინტერნეტში
კატეგორია:ახმეტის მუნიციპალიტეტში დაბადებულები კატეგორია:ქართველი ძიუდოისტები
აღალიყი
აღალიყი (Ağalıq) — სოფელი აზერბაიჯანში, შაბრანის რაიონში. მოსახლეობის რაოდენობა — 2 446  კაცი.
ლიტერატურა
კატეგორია:შაბრანის რაიონის სოფლები
სან-ხოსე-დე-ურე
სან-ხოსე-დე-ურე (San José de Uré) — ქალაქი და მუნიციპალიტეტი კოლუმბიაში, კორდობის დეპარტამენტში.
2005 წლის მონაცემებით, მოსახლეობა 10 664 ადამიანს შეადგენდა. ფართობი 5161 კმ²-ია.
რესურსები ინტერნეტში
კატეგორია:კორდობის დეპარტამენტის მუნიციპალიტეტები და ქალაქები
აბასი (მრავალმნიშვნელოვანი)
აბასი შეიძლება აღნიშნავდეს:
მარჟ-ალ-საფარის ბრძოლა
მარჟ-ალ-საფარის ბრძოლა — ჯვაროსნების ბრძოლა ბალდუინ II-ის მეთაურობით დამასკოს სელჩუკთა სახელმწიფოს წინააღმდეგ, რომელიც თოღთეკინის მიერ იმართებოდა. ბრძოლა ჯვაროსნების გამარჯვებით დასრულდა, თუმცა მათ ვერ შეძლეს დამასკოს დაპყრობა.
წინაპირობა
ანტიოქიის ჩრდილო-აღმოსავლეთში, აზაზის ბრძოლის გამარჯვების შემდგომ, ფრანკთა ლაშქარი ბალდუინ II-ის მეთაურობით, 1126 წელს დამასკოს ასაღებად დაიძრა. ბალდუინის ლაშქარი ძირითადად რაინდ მხედრებისა და ქვეითებსგან შესდგებოდა, მათ ასევე თან ახლდათ ქვეითი შუბოსნები და მეისრეები. დამასკოსგან 30 კილომეტრით დაშორებით, მარჟ-ალ-საფარისთან, ჯვაროსნები დამასკოს ბურიდთა საამიროს არმიას დაუპირისპირდნენ. ამ პერიოდში დამასკოს საამიროს ბურიდთა დინასტიის დამფუძვნებელი, თოღთეკინი მართავდა.
ბრძოლის შესახებ არ არსებობს გარკვეული ცნობები და მხოლოდ მცირეოდენი ინფორმაცია შემორჩა. არსებული წყაროები ვერ ჯერდება ბრძოლის ტაკტიკის დეტალებზე, თუმცა ისინი გვამცნობენ, რომ ჯვაროსნებმა ვერ მოახერხეს დამასკოს დაპყრობა. ყოველი ახლო შეტაკება თურქი მეისრეების წინააღმდეგ, ფრანკთა მარცხით დასრულდა. „მაგრამ უკანასკნელმა შეტაკებამ მათ მოუტანა რთული გამარჯვება. ამავე დროს, მათმა ტაკტიკურმა წარმატებამ არ მისცა ნება ბრძოლის მიზნებს აღსრულებულიყო, რაც დამასკოს დაპყრობას გულისხმობდა“.
სხვა ისტორიკოსი წერს, „ეს ჯვაროსნების წმინდა გამარჯვება იყო, თუმცა მათ ვერ შეძლეს ამ უპირატესობის გამოყენება“. მესამე ავტორი გვამცნობს, რომ ჯვაროსნებმა გაიმარჯვეს, რადგან თოღთეკინი საკუთარი ცხენიდან გადმოვარდა და იმ აზრით, რომ ის შესაძლოა მომკვდარიყო, მისმა თანამებრძოლებმა ბრძოლის ველი დატოვეს.“ მძიმე დანაკარგების შემდეგ ჯვაროსნები იძლებული იყვნენ ბრძოლის ველიდან გაბრუნებულიყვნენ.
1129 წელს ფრანკებმა ისევ დალაშქრეს დამასკო, მაგრამ ქალაქის ალყა წარუმატებლად დასრულდა.
სქოლიო
კატეგორია:პირველი ჯვაროსნული ლაშქრობის შემდგომი პერიოდი კატეგორია:XII საუკუნის ბრძოლები
ბაბიჩი (რეშეტილივკის რაიონი)
ბაბიჩი (Бабичі) — სოფელი უკრაინაში. მდებარეობს პოლტავის ოლქის რეშეტილივკის რაიონში. 2013 წელს სოფლის მოსახლეობა 6 კაცს შეადგენდა.
ოროპესის რაიონი (კისპიკანჩი)
ოროპესის რაიონი (Distrito de Oropesa) — რაიონი პერუში, კუსკოს რეგიონის კისპიკანჩის პროვინციაში. მდებარეობს ზღვის დონიდან 3 116 მეტრზე. 2007 წლის მონაცემებით, მოსახლეობა 6 209 ადამიანს შეადგენდა, სიმჭიდროვე 83 ადამიანი კმ²-ზე. ფართობი 74.44 კმ²-ია.
რესურსები ინტერნეტში
კატეგორია:კუსკოს რეგიონის რაიონები კატეგორია:კისპიკანჩის პროვინციის რაიონები
შვარცვალდ-ბაარის რაიონი
შვარცვალდ-ბაარის რაიონი (Schwarzwald-Baar-Kreis) — რაიონი გერმანიაში. რაიონის ცენტრი — ქალაქი ფილინგენ-შვენინგენი. რაიონი შედის ბადენ-ვიურტემბერგის ფედერალურ მხარეში. ექვემდებარება ფრაიბურგის ადმინისტრაციულ ოლქს. იკავებს 1.025,24 კვ. კმ. ფართობს. მოსახლეობა შეადგენს 210 971 ადამიანს. მოსახლეობის სიმჭიდროვე — 206 ადამიანი/კვ.კმ-ზე. რაიონის ოფიციალური კოდი — 08 3 26.
რესურსები ინტერნეტში
კატეგორია:ბადენ-ვიურტემბერგის რაიონები
რუბეროიდი
250px|მინი|მარჯვნივ|სახურავის [[ჰიდროიზოლაცია რუბეროიდით]] რუბეროიდი (Ruber — წითელი და είδος — სახე, სახეობა) — რულონის სახის საბურულე და ჰიდროსაიზოლაციო მასალა; ამზადებენ საბურულე მუყაოსაგან, რომელსაც ჟღენთენ რბილი ნავთობის ბიტუმით და მის ორივე ზედაპირს ფარავენ ძნელდნობადი ბიტუმის შრით. რუბეროიდის რულონს პირის მხარეზე აქვს მსხვილმარცვლოვანი ან ქერცლოვანი მონაყარი, ქვედა მხარეზე კი — მტვრისებრი მინერალური მონაყარი. რუბეროიდის სხახესხვაობაა მინარუბეროიდი, რომლის დასამზადებლად იყენებენ მინაქსოვილს.
ლიტერატურა
კატეგორია:საბურულე მასალები კატეგორია:ჰიდროსაიზოლაციო მასალები
ლ’ალკერია-დ’ასნარი
ლ’ალკერია-დ’ასნარი (Alquería de Aznar, L'Alqueria d'Asnar) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის კომტატის კომარკის შემადგენლობაში. ფართობი — 1,08 კმ². მოსახლეობა — 493 კაცი (2020 წ.).
რენსენები
რენსენები ამენემჰატი (ასევე რანისონბი) — ძველი ეგვიპტის მეფე (ფარაონი) მეცამეტე დინასტიიდან, რომელიც მეფობდა მეორე გარდამავალი პერიოდის დროს. კიმ რაიჰოლტის მიხედვით რენსენები იყო მეცამეტე დინასტიის მეთოთხმეტე ფარაონი, დეტლეფ ფრანკეს მიხედვით მეცამეტე, ხოლო ფონ ბეკერათის მიხედვით მეთექვსმეტე. მან მხოლოდ 4 თვე იმეფა ძვ.წ. 1777 წლისთვის.
რესურსები ინტერნეტში
კატეგორია:ეგვიპტის ფარაონები კატეგორია:ეგვიპტის მეცამეტე დინასტიის ფარაონები
პროვიდენსიის რაიონი
პროვიდენსიის რაიონი (Distrito de Providencia) — რაიონი პერუში, ამასონასის რეგიონის ლუიის პროვინციაში. მდებარეობს ზღვის დონიდან 1.750 მეტრზე. 2007 წლის მონაცემებით, მოსახლეობა 1 448 ადამიანს შეადგენდა, სიმჭიდროვე 20.33 ადამიანი კმ²-ზე. ფართობი 71.22 კმ²-ია.
რესურსები ინტერნეტში
კატეგორია:ამასონასის რეგიონის რაიონები კატეგორია:ლუიის პროვინციის რაიონები
შვებიშ-ჰალის რაიონი
შვებიშ-ჰალის რაიონი (Landkreis Schwäbisch Hall) — რაიონი გერმანიაში. რაიონის ცენტრი — ქალაქი შვებიშ-ჰალი. რაიონი შედის ბადენ-ვიურტემბერგის ფედერალურ მხარეში. ექვემდებარება შტუტგარტის ადმინისტრაციულ ოლქს. იკავებს 1.484,06 კვ. კმ. ფართობს. მოსახლეობა შეადგენს 189 842 ადამიანს. მოსახლეობის სიმჭიდროვე — 128 ადამიანი/კვ.კმ-ზე. რაიონის ოფიციალური კოდი — 08 1 27.
რესურსები ინტერნეტში
კატეგორია:ბადენ-ვიურტემბერგის რაიონები
ლევონ პაჩაჯიანი
ლევონ პაჩაჯიანი (Լևոն Պաչաջյան; დ. 20 სექტემბერი,1983) — სომეხი ფეხბურთელი, რომელიც თამაშობს შვედურ „ასირიისკა-სირიანსკაში“. სომხეთის ეროვნული ნაკრების ყოფილი მოთამაშე. პოზიციით ნახევარმცველი.
კარიერა
სომხეთის ეროვნულ ნაკრებში მისი დებიუტი შედგა 2004 წლის 18 თებერვალს უნგრეთის ეროვნული ნაკრების წინააღმდეგ ამხანაგურ მატჩში. მატჩი დასრულდა სომხეთის ნაკრების დამარცხებით, ანგარიშით 0:2. ეროვნულ ნაკრებში პირველი გოლი გაიტანა მოლდოვის ეროვნული ნაკრების კარში 2008 წლის 28 მაისს.
პირადი ცხოვრება
დაქორწინებულია, ჰყავს მეუღლე - ანი და გოგონა - მილენა. 2012 წელს შეეძინა ვაჟი.
სქოლიო
კატეგორია:სომეხი ფეხბურთელები კატეგორია:დაბადებული 1983 კატეგორია:დაბადებული 20 სექტემბერი
ჩანთაბურის პროვინცია
ჩანთაბურის პროვინცია (จันทบุรี) — ტაილანდის პროვინცია (ჩანგვათი). მდებარეობს ტაილანდის აღმოსავლეთში, კამბოჯის საზღვარზე და ტაილანდის ყურის სანაპიროზე. მეზობელი პროვინციებია: ტრატი აღმოსავლეთით და რაიონგი, ჩონბური, ჩაჩენგსაო და საკეო დასავლეთით და ჩრდილოეთით.
ისტორია
პაკნამის კრიზისი-ს შემდეგ, 1893 წელს, საფრანგეთის კოლონიურმა ჯარებმა მოახდინეს ჩანთაბურის ოკუპაცია, როდესაც 1905 წელს, ტაილანდმა დათმო კამბოჯის საკუთრებაში პროვინციის დასავლეთი ნაწილი. პროვინციის მოქალაქეების მნიშვნელოვან უმცირესობას წარმოადგენენ ვიეტნამელები, რომლებიც მოვიდნენ აქ სამ ტალღად: პირველი, მე-19 საუკუნის განმავლობაში კათოლიკების დევნის გამო ჩინეთიდან; მეორე ტალღა 1920-1940 წლებში გაქცეულები ფრანგულ ინდოჩინეთიდან; და მესამე ტალღა, 1975 წელს კომუნისტების ვიეტნამში გამარჯვების შემდეგ.
გეოგრაფია
thumb|left|ლაიმ სინგის რაიონის ქუჩა
მიუხედავად იმისა, რომ პროვინციის სამხრეთი ნაწილი მდებარეობს ტაილანდის ყურის ნაპირზე და ძირითადად სანაპირო ვაკეზეა, პროვინცია მაინც საკმაოდ მთიანია. ჩანთაბურის ქედს ჩრდილოეთით აქვს უმაღლესი წერტილი — 1,556 მ სიმაღლით და ჰქვია Soi Dao Nua Peak. პროვინციის მთავარი მდინარეა ჩანთაბური.
მეზობელ პროვინციებთან ერთად, ჩანთაბური არის ძვირფასი ქვების მოპოვების ცენტრი, განსაკუთრებით ლალის და საფირონის. ასევე ძირითად პროდუქციას შორის არის ტროპიკული ხილი. 2000 წელს, პროვინცია აწარმოა თითქმის 380,000 ტონა დურიანი, რომელიც ტაილანდის წარმოების 45.57% შეადგენს, მთელი მსოფლიოს დაახლოებით 27%.
პროვინციაში მოქმედებს სამი ეროვნული პარკი: Namtok Phlio-ს ეროვნული პარკი, Khao Khitchakut-ის ეროვნული პარკი და Khao Sip Ha Chan-ის ეროვნული პარკი.
ადმინისტრაციული დაყოფა
thumb|left|170px|ჩანთაბურის პროვინციის რაიონები
ჩანთაბურის პროვინცია დაყოფილია 10 რაიონად (ამფხე), რომლებიც, თავის მხრივ, შედგება 76 ქვეზონისგან (ტამბონ) და 690 სოფლისგან (მუბანი).
სქოლიო
კატეგორია:ტაილანდის პროვინციები
ვახტანგ ასათიანი
ვახტანგ ასათიანი (დ. 23 სექტემბერი, 1949, სოფ. ხორითი, ახლანდ. ხარაგაულის მუნიციპალიტეტი) — ქართველი ინჟინერი.
1981 წელს დაამთავრა სტავროპოლის პოლიტექნიკური ინსტიტუტი (რუსეთი). 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“, მართლწესრიგისა და კანონიერების დაცვის კომისიის წევრი.
რესურსები ინტერნეტში
კატეგორია:დაბადებული 23 სექტემბერი კატეგორია:დაბადებული 1949 კატეგორია:საქართველოს III მოწვევის პარლამენტის წევრები კატეგორია:ხარაგაულის მუნიციპალიტეტში დაბადებულები კატეგორია:ქართველი ინჟინრები
ნოვო-მოსკოვსკის ხიდი
მდებარეობა
მდებარეობს მოსკოვის პროსპექტზე. ხიდთან ახლოს განთავსებული ფრუნზეს უნივერმაღი და საქონლის მოსარეკი ბაკის შენობა.
დინების ზემოთ მდებარეობს ზეთის ხიდი, ხოლო ქვემოთ — ვარშავის ხიდი.
სახელწოდება
1829 წლიდან 1830 წლამდე ხიდს ეწოდებოდა თუჯის ხიდი, 1836 წლიდან 1846 წლამდე — მოსკოვის ხიდი, 1849-1868 წლებში კი ძველი მოსკოვის ხიდი. ამჟამად არსებულის სახელი ეწოდა 1860 წელს.
ისტორია
1808-1816 წლებში თანამედროვე ნოვო-მოსკოვსკის ხიდის ადგილზე ინჟინერ ვ. გესტესა და პ. ბაზენის პროექტის მიხედვით ააშენეს თუჯის ხიდი, ქვის საყრდენებით, რომელიც მოპირკეთებული იყო გრანიტით. თავისი კონსტრუქციით იგი წააგავდა მდინარე მოიკის სამ ხიდს: მწვანე ხიდს, წითელ ხიდსა და პოცელუევის ხიდს.
1907-1908 წლებში ტრამვაის ხაზის გაყვანასთან დაკავშირებით ხიდი გააფართოეს.
1965-1967 წლებში ააგეს ახალი რკინა-ბეტონის ხიდი. მისი პროექტი შეიმუშავა „Ленгипроинжпроект“-ის ინსტიტუტის ინჟინერმა პ. პ. რიაზანცევმა და არქიტექტორმა ლ. ა. ნოსკოვმა.
კონსტრუქცია
ხიდი გამოიყენება ავტოტრანსპორტისა და ფეხით მოსიარულეებისათვის. სავალი ნაწილი რვა ზოლისაგან შედგება. სავალი ნაწილიც და ტროტუარებიც ასფალტ-ბეტონითაა მოპირკეთებული. ტროტუარები სავალი ნაწილისაგან გამოყოფილია მაღალი მეტალის პარაპეტებით.
რესურსები ინტერნეტში
კატეგორია:სანქტ-პეტერბურგის ხიდები
ავგუსტა ვილჰელმინა ჰესენ-დარმშტადტელი
ავგუსტა ვილჰელმინა ჰესენ-დარმშტადტელი (Auguste Wilhelmine von Hessen-Darmstadt; დ. 14 აპრილი, 1765, დარმშტადტი, ჰესენი, გერმანია — გ. 30 მარტი, 1796, ვაინშტრასე, კურპფალცი, გერმანია) — გერმანელი არისტოკრატი და ჰესენ-დარმშტადტის პრინცესა. ბავარიის მეფე მაქსიმილიან I-ის პირველი ცოლი და მეფე ლუდვიგ I-ის დედა.
ბიოგრაფია
ავგუსტა ვილჰელმინა დაიბადა 1765 წლის 14 აპრილს დარმშტადტში. იგი იყო მთავარ გეორგ ვილჰელმისა და მისი მეუღლის, გრაფინია მარია ლუიზა ალბერტინა ლაინინგენ-ფალკენბურგ-დაგსბურგელის მეოთხე ქალიშვილი და მეცხრე შვილი. მარცხნივ|მინი|320x320პქ|ავგუსტა ვილჰელმინა 1790 წელს 1785 წლის 30 სექტემბერს დარმშტადტში ავგუსტა ვილჰელმინა დააქორწინეს ცვაიბრიუხენის ჰერცოგ მაქსიმილიანზე (შემდეგში ბავარიის მეფე მაქსიმილიან I, თუმცა იგი მის გამეფებას ვერ მოესწრო).
ამ პერიოდში მაქსიმილიანი ფრანგულ არმიაში მსახურობდა, რის გამოც წყვილი სტრასბურგში დასახლდა, თუმცა ხშირად სტუმრობდნენ ხოლმე პარიზსაც. ცნობილია, რომ ერთ-ერთი ასეთი ვიზიტისას იგი საფრანგეთის დედოფალ მარი ანტუანეტსაც შეხვდა და მასთან კერძო ვიზიტიც ჰქონდა.
1789 წელს საფრანგეთში დიდი რევოლუცია დაიწყო. სიტუაციის არევის გამო მაქსიმილიანმა ავგუსტა ვიქტორია სასწრაფოდ გააგზავნა მშობლებთან, დარმშტადტში. სულ მალე დაბრუნდა მაქსიმილიანიც, რის შემდეგაც ოთხი წელი ისინი ქალაქ მაინინგენში ცხოვრობდნენ. 1794 წლის დეკემბერში მაინინგენს ალყა ფრანგულმა ჯარებმა შემოარტყეს. ამ დროს ავგუსტა ვილჰელმინა და მისი ქმარ-შვილი ფრანგულმა არტილერიამ მშვიდობიანად გაიყვანა ქალაქიდან.
1795 წლის აპრილში ფრანგებმა დაიკავეს მაქსიმილიანის კუთვნილი ცვაიბრიუხენიც, რის გამოც წყვილს ერთი ქალაქიდან მეორეში უწევდა გადასვლა. 1796 წლის მარტში ავგუსტას, რომელიც ყოველთვის უჩიოდა სუსტ ფილტვებს, ტუბერკულოზი დაუდგინდა. იგი იმავე წლის 30 მარტს, 31-ე დაბადების დღემდე სულ ორი კვირით ადრე გარდაიცვალა. მოგვიანებით იგი გადაასვენეს და დაკრძალეს დარმშტადტში, მისი ქმარი კი მეორედ დაქორწინდა კაროლინა ბადენელზე.
ლიტერატურა
კატეგორია:დაბადებული 14 აპრილი კატეგორია:დაბადებული 1765 კატეგორია:გარდაცვლილი 30 მარტი კატეგორია:გარდაცვლილი 1796 კატეგორია:ვიტელსბახები კატეგორია:ტუბერკულოზით გარდაცვლილები
სან-პელაიო
სან-პელაიო (San Pelayo) — ქალაქი და მუნიციპალიტეტი კოლუმბიაში, კორდობის დეპარტამენტში.
2005 წლის მონაცემებით, მოსახლეობა 33.875 ადამიანს შეადგენდა. ფართობი 451.12 კმ²-ია.
რესურსები ინტერნეტში
კატეგორია:კორდობის დეპარტამენტის მუნიციპალიტეტები და ქალაქები
ნეიროფილოსოფია
ქვემოთ ჩამოთვლილია ნეირომეცნიერების ფილოსოფიის კვლევის  მნიშვნელოვანი სპეციფიკური საკითხები:
გონებისა და ტვინის შესახებ კვლევების არაპირდაპირი ხასიათი
ნეირომეცნიერული აღმოჩენებისთვის ცენტრალური მეთოდებისა და ტექნიკების უმრავლესობა ისეთ დაშვებებს ეყრდნობა, რომლებმაც შეიძლება შეზღუდონ მონაცემების ინტერპრეტაცია. ნეირომეცნიერების ფილოსოფოსები განიხილავენ ასეთ დაშვებებს ფუნქციური მაგნიტურ–რეზონანსული დიაგნოსტიკის გამოყენებისას კოგნიტურ ნეიროფსიქოლოგიაში დისოციაციასთან, ცალკეული ერთეულების ჩანაწერებსა და გამოანგარიშებად ნეირომეცნიერებასთან მიმართებით. ქვემოთ აღწერილია თანამედროვე დაპირისპირებები და დებატები ნეირომეცნიერებაში გამოყენებული მეთოდების შესახებ.
fMRI (ფუნქციური მაგნიტურ-რეზონანსური დიაგნოსტიკა)
ზოგიერთი ფილოსოფოსი მთლიანად უარყოფს ფუნქციური ლოკალიზაციის ცნებას და აქედან გამომდინარე მათ მიაჩნიათ, რომ fMRI კვლევები უკიდურესად მცდარია. ამ ფილოსოფოსების მიხედვით, ტვინი ერთიანად, ჰოლისტურად მუშაობს და მისი ვრცელი ნაწილები ჩართულია კოგნიტური ამოცანების უმეტესობის შესრულებაში. იმის უკეთ გაგებაში, თუ რატომ ეწინააღმდეგებიან ისინი ფუნქციური ლოკალიზაციის იდეას, დაგვეხმარება რადიოს ხელოსნის შესახებ თეორიული ექსპერიმენტი: წარმოვიდგინოთ, რომ რადიოს ხელოსანი ხსნის რადიოს და ამოგლეჯს მავთულს. რადიო იწყებს ხმამღლა შიშინს და ხელოსანი აცხადებს, რომ მას ალბათ შიშინის საწინააღმდეგო მავთული ამოუგლიჯავს. მაგრამ რადიოში რეალურად არ არის შიშინის საწინააღმდეგო მავთული და ცხადია, რომ ხელოსანს ერთმანეთში ერევა ფუნქცია და შედეგი. ეს კრიტიკა თავდაპირველად მიმართული იყო ტვინის ნეიროფსიქოლოგიური დაზიანების ექსპერიმენეტებში გამოყენებული ლოგიკის წინააღმდეგ, მაგრამ მისი გამოყენება შესაძლებელია ნეიროვიზუალიზაციასთან მიმართებაშიც. ეს დაკვირვება ჰგავს ვანორდენისა და პააპის ნეიროვიზუალიზაციის ლოგიკის წრიულობის კრიტიკას. ამ კრიტიკის მიხედვით, ნეიროვიზუალიზაციის თეორია ეყრდნობა დაშვებას, რომ კოგნიტური კომპონენტების დანაწევრება სწორი მიდგომაა და რომ ეს კომპონენტები ზუსტად იყოფა მოდულებად. ეს დაშვება აუცილებელია ტვინის ლოკალიზაციის დასკვნის გასამართლებლად. კრიტიკის მიხედვით, ეს ლოგიკა წრიულია მაშინ, როდესაც მკვლევარები იყენებენ ტვინის კონკრეტული რეგიონის აქტივირებას, როგორც მათი კოგნიტური თეორიების მართებულობის სისწორეს.
fMRI კვლევებთან მიმართებაში არსებული მეორე პრობლემატური მეთოდოლოგიური დაშვებაა რევერსიული დასკვნის (უკუსვლით მოქმედებით დასკვნის) გამოტანა (reverse inference). უკუსვლით დასკვნის გამოტანა ხდება მაშინ, როდესაც ტვინის კონკრეტული რეგიონის აქტივაცია გამოიყენება იმისთვის, რომ კონკრეტული კოგნიტური პროცესის არსებობა დამტკიცდეს. პოლდრაკი აღნიშნავს, რომ ამ დასკვნის სიძლიერე დამოკიდებულია იმის ალბათობაზე, რომ კონკრეტული ამოცანისთვის საჭიროა ეს კონკრეტული კოგნიტური პროცესი, და ასევე იმის ალბათობაზე, რომ კონკრეტული ტვინის აქტივობის პატერნი გამოხატავს კონკრეტულ კოგნიტურ პროცესს. სხვა სიტყვებით, რევერსიული დასკვნის სიძლიერე დამოკიდებულია როგორც კონკრეტუილი ამოცანის სელექციურობაზე, ასევე ტვინის რეგიონის აქტივაციის სელექციურობაზე. 2011 წელს ნიუ-იორკ თაიმსში გამოქვეყნებული სტატია უკიდურესად გააკრიტიკეს სწორედ რევერსიული დასკვნების არასწორად გამოყენებისთვის. კვლევაში მონაწილეებს აჩვენებდნენ მათი აიფონების ფოტოებს და მკვლევარები ზომავდნენ ტვინის ცენტრალური წილის (insula) აქტივობას, რომელსაც მიიჩნევდნენ სიყვარულის შეგრძნებების დამადასტურებელ საბუთად და გამოჰქონდათ დასკვნა, რომ ადამიანებს უყვარდათ მათი აიფონები. კრიტიკოსებმა ხაზი გაუსვეს, რომ ტვინის ცენტრალური წილი თავის ტვინის ქერქის არც ისე სელექტიური ნაწილია, შესაბამისად ის ვერ დაექვემდებარება რევერსიულ დასკვნას.
ნეიროფსიქოლოგმა მაქს კოჰარტმა რევერსიული დასკვენის შესახებ დისკუსია ერთი ნაბიჯით წინ წაწია და გამოიწვია ნეიროვიზუალიზაციის თეორეტიკოსები, მოეყვანათ მაგალითი, როდესაც ნეიროვიზუალიზაციამ რაიმე შემატა ფსიქოლოგიურ თეორიებს. კოლჰარტი ამის დამტკიცებისთვის საჭიროდ თვლის ისეთი მაგალითის მოყვანას, როდესაც ნეიროვიზუალიზაციის მონაცემები შესაბამისობაში იქნება ერთ კონკრეტულ თეორიასთან მაგრამ ამავდროულად შეუსაბამო იქნება მეორე თეორიასთან. როსკიე ამბობს, რომ კოლჰარტის ულტრაკოგნიტური პოზიცია მისი გამოწვევის მოგებას შეუძლებელს ხდის, რადგან კოლჰარტის მიხედვით, კოგნიტური მდგომარეობა თვითონ მის ფუნქციაზე არაფერს ამბობს. აქედან გამომდინარე, შეუძლებელი გამოდის ნეიროვიზუალიზაციის მონაცემებმა რაიმე გავლენა მოახდინონ ფსიქოლოგიურ თეორიებზე იმ ფორმით, როგორც კოლჰარტი ამას ითხოვს. ისინი ყოველთვის ჩამოქვეითებული იქნება კოგნიტური მდგომარეობის განხორციელების დონემდე და შეუძლებელია განისაზღვროს ესა თუ ის კოგნიტური თეორია, რომელიც მას ახსნის. 2006 წელს დაწერილ სტატიაში რიჩარდ ჰენსონს ახალი წინადადება შემოაქვს, რომ რევერსიული, ანუ უკუსვლის გზით დასკვნის მაგივრად, პირდაპირი დასკვნები შეიძლება იქნას გამოყენებული ფუნქციების დისოციაციის შესახებ ფსიქოლოგიურ დონეზე დასკვნების გამოსატანად. მისი თქმით, ასეთი დასკვნები შეიძლება გაკეთდეს მაშინ, როდესაც ტვინის ორი რეგიონი ერთდროულად აქტიურდება ორი ტიპის ამოცანებისთვის, ხოლო საერთო კონტროლის რეგიონში ცვლილება არ არის.
ბოლო ვარაუდი ამ თემასთან დაკავშირებით, რომელიც უნდა ვახსენოთ არის FMRI-ის პირდაპირი ჩასმა. ამ დაშვების მიხედვით, კონკრეტული კოგნიტური პროცესი შეიძლება ჩაისვას სხვა კოგნიტური პროცესების კომპლექტში ისე, რომ მათ ფუნქციონირებაზე გავლენა არ მოახდინოს. მაგალითად, თუ თქვენ გინდათ იპოვოთ წაკითხულის აღქმის უნარის შესაბამისი რეგიონი ტვინში, თქვენ შეგიძლიათ ტომოგრამა გადაუღოთ მონაწილეებს, როდესაც მათ წარმოუდგენთ შინაარსიან სიტყვას, ან უშინაარსო ასოებს (მაგ. ფდჯლ). თუ თქვენ გამოიტანთ დასკვნას, რომ განსხვავებები ტვინის აქტივობის შედეგებში ასახავს ტვინის იმ რეგიონებს, რომლებიც წაკითხულის აღქმის პროცესშია ჩართული, თქვენ დაეყრდნობით დაშვებას, რომ ეს განსხვავებები არ ასახავს ამოცანის სირთულეებს შორის განსხვავებებს. პირდაპირი ჩასმის მეთოდი დონდერსის ტერმინია, რომლითაც მან გააკრიტიკა რეაქციის დროის გაზომვის მეთოდი. ახლახან მკვლევარებმა ფუნქციური მაგნიტურ-რეზონანსური დიაგნოსტიკის ახალი ტექნიკის - დასვენების მდგომარეობის ფუნქციური კავშირის მაგნიტურ-რეზონანსური დიაგნოსტიკის გამოყენება დაიწყეს - ტომოგრამის გადაღება ხდება მაშინ, როდესაც ადამიანი უმოქმედოდ იმყოფება აპარატში. ტვინის ბუნებრივ აქტივობაზე დაკვირვებით მაშინ, როდესაც ადამიანი ისვენებს, მკვლევარებს შეუძლიათ დაინახონ, თუ ტვინის რომელი რეგიონები არიან ერთდროულად გააქტიურებულები და რომლები ეცვლებიან ერთმანეთს, რის მიხედვითაც მათ შეუძლიათ ფუნქციურად დაკავშირებული ტვინის რეგიონების ასახვა. ეს კარგი მეთოდია ტვინში ვრცელი კავშირების შესასწავლად, თუმცა მონაცემები პირდაპირ მხოლოდ ერთდროულად გააქტიურებაზე ან ერთმანეთის ჩანაცვლებაზე მეტყველებს და არა ფუნქციურ კავშირზე. მეთოდოლოგიურადაც სხვადასხვა პრობლემებიც იქმნება. მაგალითად, ზუსტად როგორ დავყოთ ტვინი სხვადასხვა რეგიონებად ან რომელი მათემატიკური ტექნიკები გამოვიყენოთ ამ რეგიონების დასახასიათებლად.
დისოციაცია კოგნიტურ ნეიროფსიქოლოგიაში
კოგნიტური ნეიროფსიქოლოგია შეისწავლის ტვინის დაზიანების მქონე პაციენტებს და სელექტიური გაუარესების ინფორმაციას იყენებს მისი საფუძველმდებარე კოგნიტური სტრუქტურების შესახებ დასკვნების გასაკეთებლად. კოგნიტურ ფუნქციებს შორის დისოციაცია ამავე ფუნქციების ერთმანეთისგან დამოუკიდებელი მოქმედების გამოხატულებაა. თუმცა თეორეტიკოსების მიხედვით, ამ დასკვნების გასაკეთებლად აუცილებელია შემდეგი დაშვებების გაკეთება: 1) ფუნქციონალური მოდულარობა - გონება შედგება ფუნქციურად განსხვავებული კოგნიტური მოდულებისგან. 2) ანატომიური მოდულარობა - ტვინი შედგება ფუნქციურად განსხვავებული მოდულებისგან - ეს დაშვება ძალიან ჰგავს ფუნქციური ლოკალიზაციის შესახებ დაშვებას და ორივე განსხვავდება ფუნქციონალური მოდულარობის დაშვებისგან, რადგან შესაძლებელია განსხვავებული კოგნიტური მოდულების არსებობა, რომლებიც ტვინის გაფანტული აქტივირებით რეალიზდება. 3) უნივერსალურობა - ფუნქციონალური და ანატომიური მოდულარობა დამახასიათებელია ყველა ნორმალური ადამიანისთვის. ეს დაშვება აუცილებელია, თუ ფუნქციური ორგანიზების შესახებ დისოციაციიდან გამომდინარე რაიმე ისეთი დასკვნის გაკეთება გვინდა, რომელიც განზოგადდება კონკრეტული მაგალითიდან მთელ საზოგადოებაზე. 4) გამჭვირვალობა / სუბტრაქციულობა - ტვინი ტრავმის შემდეგ არსებითად არ რეორგანიზდება, და ერთი ფუნქციური მოდულის ამოღება შესაძლებელია ისე, რომ მნიშვნელოვნად არ დაზიანდეს მთლიანი სტრუქტურა. ეს აუცილებელი დაშვებაა იმისთვის, რომ გამართლდეს ტვინის ტრავმის მქონე პაციენტების გამოყენება ჯანმრთელი ადამიანის კოგნიტური სისტემის შესახებ დასკვენის გაკეთებისთვის.
კოგნიტურ ფსიქოლოგიაში სამი ძირითადი ტიპის მტკიცებულება არსებობს: ასოციაცია, ცალკეული დისოციაცია და ორმაგი დისოციაცია. ასოციაციიდან გამომდინარე დასკვნების მიხედვით, რაღაც ტიპის ნაკლოვანებები დიდი ალბათობით ერთდროულად ხდება. მაგალითად, ტვინის დაზიანების შემდეგ ხშირად ერთდროულად ჩნდება პრობლემები როგორც აბსტრაქტული, ისე კონკრეტული სიტყვების გაგების უნარის მხრივ. ასოციაციის კვლევები ყველაზე სუსტი ტიპის მტკიცებულებად მიიჩნევა, რადგან შედეგები შეიძლება გამოწვეული იყოს გვერდიგვერდ მყოფი რეგიონების დაზიანებით და არა ერთი კოგნიტური სისტემის დაზიანებით.
ცალკეული დისოციაციის დასკვნების მიხედვით, ტვინის დაზიანების შედეგად ერთი კოგნიტური უნარი შეიძლება გადარჩეს, ხოლო მეორე დაზიანდეს, რაც ნიშნავს იმას, რომ ან სხვადასხვა ეს სხვადასხვა უნარები სხვადასხვა კოგნიტურ სისტემას იყენებენ, ან ისინი ერთსა და იმავე სისტემას იყენებენ მაგრამ დაზიანებული ნაწილი გადარჩენილის ქვემოთ არის, ან რომ გადარჩენილი უნარი დაზიანებულზე ნაკლებ კოგნიტურ რესურსს საჭიროებს.
კოგნიტური ნეიროფსიქოლოგიის „ოქროს სტანდარტი“ ორმაგი დისოციაციაა. ორმაგი დისოციაცია ხდება მაშინ, როდესაც ტვინის დაზიანება აზიანებს A უნარს და არ აზიანებს B უნარს ერთ პაციენტში, მაგრამ მეორე პაციენტში პირიქით - აზიანებს B უნარს და არ აზიანებს A უნარს. მიჩნეულია, რომ ასეთი ორმაგი დისოციაციის ერთი შემთხვევა სხვადასხვა ცალკეული კოგნიტური მოდულების არსებობის საკმარისი მტკიცებულებაა.
თუმცა მრავალი თეორეტიკოსი აკრიტიკებს კოგნიტურ ნეიროფსიქოლოგიას სწორედ იმის გამო, რომ ის ზედმეტად ეყრდნობა ორმაგ დისოციაციას. მათი თქმით, ორმაგი დისოციაციისთვის დამახასიათებელი ქცევითი პატერნები შეიძლება ერთი მოდულის შიგნით მომხდარმა შემთხვევითმა დაზიანებებმაც გამოიწვიოს და ორმაგი დისოციაციის ერთი მაგალითი არ არის საკმარისი მტკიცებულება მრავალი მოდულის არსებობისა.
სქოლიო
კატეგორია:შემეცნების ფილოსოფია კატეგორია:მეცნიერების ფილოსოფია კატეგორია:ანალიტიკური ფილოსოფია კატეგორია:კოგნიტური ნეირომეცნიერება
საბურულე მასალა
საბურულე მასალა — შენობა-ნაგებობის ბურულის მოსაწყობი საშენი მასალა. საბურულე მასალა არის რულონური (რუბეროიდი, პერგამინი, მინარუბეროიდი, ტოლი), მასტიკის ტიპის (პოლიმერებით მოდიფიცირებული ბიტუმისა და კუპრის საბურულე მასტიკები) და ცალობითი — საბურულე ფოლადი, ხელოვნური ქვის, ხისა და პოლიმერული მასალები. გამოყენებული ნედლეულის სახეობის მიხდვით საბურულე მასალა შეიძლება იყოს ორგანული (ბიტუმის, კუპრის, ხისა და პოლიმერული), სილიკატური (აბზესტცემენტი, კრამიტი) და ლითონისა (საბურულე ფოლადი). საბურულე მასალა უნდა იყოს მსუბუქი, მტკიცე, წყალშეუღწევი, ატმოსფერო- და ყინვაგამძლე, მცირედ ანთებადი, იაფი და ნაკლებად შრომატევადი.
ლიტერატურა
*
ყოველ სექტემბერს (ფილმი)
ყოველ სექტემბერს ( "Come September") - ამერიკული კინოკომედია, გადაღებული 1961 წელს რობერტ მალიგანის მიერ, მთავარ როლებში ჯინა ლოლობრიჯიდა და როკ ჰადსონი
რესურსები ინტერნეტში
https://www.imdb.com/title/tt0054759/
https://www.tcm.com/tcmdb/title/71294/come-september#overview
http://www.2020-movie-reviews.com/reviews-year/1961-movie-reviews/come-september-1961-movie-review/
რაიფ ბადავი
რაიფ ბადავი (رائف محمد بدوي; დ.13 იანვარი, 1984) — არაბი მწერალი და აქტივისტი. არაბული საიტის Free Saudi Liberals-ის შემქმნელი.
რაიფ ბადავი 2012 წელს დააპატიმრეს მის მიერ საუდის არაბეთის რელიგიურ საქმეთა პოლიციის წინააღმდეგ გამოქვეყნებული კრიტიკული პუბლიკაციების გამო. მას მიუსაჯეს 7 წლით პატიმრობა და 600-ჯერ გარზგვა. 2014 წელს ხელახლა მიუსაჯეს 10 წელი და 1000-ჯერ გაროზგვა. ბადავის პირველი საჯარო გაროზგვა 2015 წლის იანვარში გაიმართა.
2015 წელს მას მიენიჭა სახაროვის პრემია.
სქოლიო
კატეგორია:არაბი მწერლები კატეგორია:დაბადებული 1984 კატეგორია:სახაროვის პრემიის ლაურეატები
ბრიუს ეიმსი
ბრიუს ნეითან ეიმსი — (დ. 16 დეკემბერი, 1928) — ამერიკელი ბიოქიმიკოსი, მოლეკულური ბიოლოგიის პროფესორი კალიფორნიის უნივერსიტეტში (ბერკლი), ეიმსის ტესტის გამომგონებელი.
ბიოგრაფია
ეიმსი გაიზარდა ნიუ იორკში, დაამთავრა ბრონქსის სამეცნიერო სკოლა. სწავლა განაგრძო ჯერ კორნელის უნივერსიტეტში ხოლო შემდეგ კალიფორნიის ტექნოლოგიის ინსტიტუტში.
ეიმსი აირჩეიეს ამერიკის მეცნიერებისა და ხელოვნების აკადემიის თანამშრომლად 1970 წელს.
მისი კვლევები ფოკუსირებული იყო სიმსევნესა და დაბერებაზე, ის არის 550-მდე სამეცნიერო ნაშრომების ავტორი. ის არის ერთ ერთი ყველაზე ციტირებადი მეცნიერი ყველა დარგში.
ეიმსის ამჟამინდელი კვლევა ეთმობა აგენტების აღმოჩენას რომელიც დაბერებას შეაჩერებს. ის ასევე დაინტერესებულია მუტაგენებით, რომლის საშვალებითაც შესაძლებელია სიმსივნის თავიდან არიდება.
ბრიუს ეიმსმა 1998 წლიდან 2007 წლამდე ამერიკის ნაციონალურმა სიმსივნის სამკურნალო ცენტრისაგან 650 000 $-ზე მეტი ტანხა მიიღო.
ის დაქორწინდა ჯიოვანა ფერო-ლუცი ეიმსზე, რომელიც ასევე პროფესორია კალიფორრნიის უნივერსიტეტში (ბერკლში).
ეიმსი სინთეზურ კარცინოგენებზე
ეიმსის ლაბორატორიაში დეტალურა იკვლევდნენ მუტაგენებს და კარციოგენებს, ისინი ცდილობენ დაედგინათ თუ რა კლასიფიკაციას მიეკუთნებოიდნენ ისისნი. აქამდე, მეცნერები ყურადრებას მხოლოდ დადებით ან უარყოფით შედეგს აქცედნენ ყურადღებას, მოვლენის მაგნიდუდას კი უყურადღებოდ ტოვებდნენ, რაც იმას ნიშნავდა რომ უფრო და უფრო მეტი სხეული აღმოჩნდებოდა პოტენციურად მუტაგენური ვიდრე ეს რეალურად იყო და არ არსებობდა არანაირი ბერკეტი ამ სახის საფრთხის თავიდან არიდებისათვის. ეიმსი განაგრძობდა ბუნებრივ და ხელოვნურ ნაერთებზე დაკვირვებას, ამ დროს მან აღმოაჩინა რომ, მიუხედავად იმისა თუ რას ფიქრობდა ის და რას ფიქრობდნენ სხვები ხელოვნური ნაერთები უფრო კეთილგანწყობილები აღმოჩნდნენ ვიდრე ბუნებრივები. მისმა შემდგომმა სამუშაოდ საბოლოოდ გამოიწვია მისი დაცემა ბევრი გარემოსდამცველის სასარგებლოთ. როგორც აღმოჩნდა ბუნებრივი ქიმიური ნაერთებიც ხშორად არიან მუტაგენურები.
ის ეწინააღმდეგებოდა სინთეზური პესტიციდების და სხვა ისეთი ნივთიერებების აკრძალვას როგორიცაა დემინიზაიდი რომელიც აღმოჩნდა რომ კარციოგენური იყო. ეიმსმა გამოაქცეყნა შედეგები რომელიც აჩვენებდა რომ საჭმელი პროდუქტები შეიძლება ყოფილიყვნენ ცარციოგენურები.
სქოლიო
კატეგორია:ამერიკელი ბიოქიმიკოსები
სოლისტი (ფილმი)
სოლისტი (ინგლ. The Soloist) — 2009 წლის დრამატული ფილმი, რომლის რეჟისორია ჯო რაიტი. ფილმში მთავარ როლებში მონაწილეობენ ჯეიმი ფოქსი და რობერტ დაუნი უმცროსი. ფილმი გამოვიდა კინოთეატრებში 2009 წლის 24 აპრილს და DVD-სა და Blu-ray-ზე 5 აგვისტოს.
ზოგადი ინფორმაცია
ფილმი დაფუძნებულია ნათანაელ აიერსის ნამდვილ ისტორიაზე, მუსიკოსის ბიოგრაფიაზე, რომელსაც შიზოფრენია დაემართა და უსახლკაროდ დარჩა. სუსანა გრანტის სცენარი დაფუძნებულია სტივ ლოპესის წიგნზე, სოლისტი. ლოპესი (დაუნი), Los Angeles Times- ის ჟურნალისტი, აღმოაჩენს და წერს აიერსის (ფოქსი) ჩელოს ჟღერადობას, რომელიც შიზოფრენიის განვითარების შემდეგ, ქუჩებში ცხოვრობს.